open-index/open-wikipedia-markdown huggingface dataset:
Marcus Buck

**Marcus Buck** (født 1962, død 2023) var en norsk statsviter. Han var førsteamanuensis ved Universitetet i Tromsø. 

Buck hadde hovedfag i sammenlignende politikk fra Universitetet i Bergen og ble i 2006 dr.polit. ved Universitetet i Tromsø. Fra 1994 jobbet han ved Institutt for statsvitenskap ved Universitetet i Tromsø. Buck var opptatt av konfliktlinjer, partier og valg, demokratisering og komparative forskningsdesign. Han var ekspert på politikk i Spania og har vært tilknyttet Universidad de Granada. Han har publisert både på norsk, spansk og engelsk. Buck har vært leder i Norsk statsvitenskapelig forening.

Han var mye brukt som valgkommentator av NRK og ble ofte intervjuet om norsk politikk og spanske forhold av norske medier.

Han fikk i 2019 Universitetet i Tromsøs formidlingspris.

## Bibliografi

* 2009 – Buck, Marcus: *Democratisation: The Electoral Nexus*, Köln: Lambert Academic Publishing. ISBN 978-3-8383-1800-4
* 2008 – Buck, Marcus: «Los sistemas políticos nórdicos – La política de consenso como modelo propio?», s. 453-475 i Carlos de Cueto og Marién Durán (red.): *Regímenes Políticos Contemporáneos – entre inmovilismo y cambio*, Editorial Comares. ISBN 978-84-9836-442-2
* 2007 – Buck, Marcus; Einar Berntzen og Leiv Marsteintredet: «La política comparada: a caballo entre historia y función»,  s. 1-24 i Marcus Buck og Carlos de Cueto Nogueras (red.): *Manual de sistemas políticos*, Editorial Comares. ISBN 978-84-9836-191-9
* 2007 – Buck, Marcus: «Los sistemas políticos nórdicos – un modelo propio?», s. 383-400 i Marcus Buck og Carlos de Cueto Nogueras (red.): *Manual de sistemas políticos*, Editorial Comares. ISBN 978-84-9836-191-9
* 2006 – Buck, Marcus, Helge O. Larsen og Tord Willumsen: *Når folket får velge – Forsøkene med direkte valg av ordfører som deltakelses- og styringsreform*, Oslo: Kommuneforlaget. ISBN 82-446-1227-4
* 2005 – Buck, Marcus, Helge O. Larsen og Tord Willumsen og Mikal Lanes: «Direktevalg av ordfører: Demokratisk nyvinning eller mislykket eksperiment?», s. 102-121 i Jo Saglie og Tor Bjørklund: *Lokalvalg og lokalt folkestyre*, Oslo: Gyldendal Akademisk. ISBN 82-05-33941-4
* 2005 – Broderstad, Else Grete og Marcus Buck: «Los Saami y la UE: los derechos indígenas y las limitaciones del estado-nación», s. 137-153 i Carlos de Cueto Nogueras (red.): *Seguridad y diversidad en las sociedades contemporáneas*, Madrid: Biblioteca Nueva. ISBN 84-9742-388-7 
* 2005 – Buck, Marcus: «The Exemplary Transition From Authoritarianism: Some Notes on the Legacy of Undemocratic Decision-Making in Spain», s. 1607-1635 i Stein Ugelvik Larsen (red.): *Modern Europe After Fascism*, New York: Columbia University Press. ISBN 0-88033-973-X 

## Referanser


## Eksterne lenker
* Marcus Buck -UiT
Stanislav Morozov

**Stanislav Oleksandrovytsj Morozov**, ukrainsk Станіслав Олександрович Морозов (født 1. februar 1979 i Jekaterinburg) er en ukrainsk kunstløper som konkurrerer under pardans. Sammen med partneren Tatjana Volosozjar har han vunnet det ukrainske mesterskapet fire ganger (2005, 2007, 2008, 2010). De kom på 12.-plass under vinter-OL 2006.

## Karriere
Før han begynte å konkurrere med Tatiana Volosozhar hadde han partnerne Elena Belusovskaya og Aliona Savchenko.

Han vant juniorverdensmesterskapet i 2000 sammen med Savchenko og de havna på 15.-plass i vinterlekene i 2002. Han slutta å konkurrere i 2002, men kom tilbake på isen sammen med Volosozhar. De to kom på 12.-plass i vinterlekene i 2006 og på fjerdeplass i verdensmesterskapet i 2007. De hadde treneren Galina Kukhar fra begynnelsen av.

I 2008 bytta de trener til Ingo Steuer og begynte å trene hovedsakelig i Chemnitz. De vant sine første Grand Prix-medaljer, sølv og bronse og kvalifiserte seg til Grand Prix-finalen i 2008-09, der de kom på fjerdeplass.

## Meritter
(sammen med Volosozhar)

(sammen med Savchenko)

(sammen med Beloussovskaya)

## Referanser


## Eksterne lenker
* 
* Om Morozov hos ISU
Syver

**Syver** er et norsk mannsnavn dannet som en variant av *[[Sivert]]*, som er en moderne form av *Siufert*, som igjen er en gammelsvensk form av *Siefert*, en gammelhøytysk variant av enten *Siegfried* eller *Siegward*. Førsteleddet er dannet av *sigu*, «seier», mens andreleddene er dannet av *fridu*, «fred», og *wart*, «vakt». *Sivert* kan også være en frisisk form av *Siegward*.

## Utbredelse

|}

## Kjente personer med navnet
Personene i listen er ordnet kronologisk etter fødselsår.
* Syver Kristiansen (1884–1953), norsk politiker

## Annen bruk av navnet
* «Syver Space», og «Syver i Armodbråta», sanger av Hellbillies
* Sundbåten Syver, et barnebokprosjekt

## Referanser


## Eksterne lenker
*
One Night

«**One Night**» er en amerikansk sang, skrevet av Dave Bartholemew, Pearl King og Anita Steinman. Den ble popularisert av Elvis Presley.

Sangen fantes på en plate med Smiley Lewis under sin opprinnelige tittel, «One Night of Sin», i 1956.

Presley spilte inn «One Night of Sin» i Paramount Soundstage, Hollywood, 18. januar 1957. Paramount-produsent var Walter Scharf.

Plateselskapet mente at linjen *«One night of sin is what I am now paying for»* var for dristig. Teksten ble så endret til *«One night with you is what I'm now praying for»*.

Presley spilte inn den litt mer stuerene versjonen i Radio Recorders, Studio, Hollywood, 23. februar 1957. «One Night» ble utgitt på en dobbelt A-sidet plate (RCA Victor 20-7410 (78-plate), RCA Victor 47-7410 (single)) med «I Got Stung» 21. oktober 1958.  Produsent var Steve Sholes.

Presleys versjon av «One Night of Sin» ble først utgitt noen år etter hans død, på LP-platen, *A Legendary Performer, Vol. 4* (RCA Victor CLP&nbsp;4848). Den ble utgitt i november 1983.

## Andre versjoner
*Cher fremførte sangen på sin Love Hurts Tour i 1992.
*Big Fat Snake hadde den med på sin konsert-CD med hyllest til gamle rock-klassikere. CD-platen ble utgitt i 2003 og hadde tittelen *One Night Of Sin*.

## Norsk versjon
Tande-P har skrevet en norsk tekst. På norsk bærer den tittelen «En natt med deg». Den ble utgitt på CD-albumet *Fridtjofs helaften* med Øivind Blunck som Fridtjof (Tylden & Co. GTACD&nbsp;8065) i 1998.

## Listeplasseringer

## Referanser
Precious

***Precious*** (originaltittel: *Precious: Based on the Novel "Push" by Sapphire*) er en amerikansk dramafilm fra 2009 regissert av Lee Daniels. Manuset til filmen er basert på boken *Push* skrevet av Sapphire. Filmen premierte på Sundance filmfestival i januar 2009, og ble også vist på Cannes filmfestival senere samme år, da under navnet *Push: Based On The Novel By Sapphire*. Filmen ble også vist på Oslo internasjonale filmfestival i november 2009, og hadde premiere i Norge 29. januar 2010.

Filmen ble i 2010 nominert til tre Golden Globe-priser og 6 Oscar-priser.

## Sammendrag
I 1987 bor 16 år gamle Precious (spilt av Gabourey Sidibe) i Harlem-området i New York City sammen med sin arbeidsledige mor, Mary. Moren hennes har lenge utsatt henne for både fysiske, verbale og seksuelle overgrep. Precious har også blitt voldtatt av faren, Carl, noe som resulterte i to graviditeter. Familien lever på sosialstøtte. Precious sin datter, Mongo, har Downs syndrom og blir ivaretatt av hennes mormor. Mary tvinger familien til å late som om Mongo bor hos henne og Precious slik at Mary kan motta ekstra penger i sosialstønad. 

Med hjelp av sin nye lærer klarer Precious endelig å lese og skrive. Hun møter en ny sosionom, Fru Weiss, som får vite hvem som egentlig er far til Precious sine barn. Precious havner på sykehus og føder sitt andre barn Abdul. Når hun kommer hjem, slipper moren den tre dager gammel Abdul i gulvet, og hun angriper Precious. Fordi Precious sa fra om de stadige overgrepene hun opplever, har familien mistet økonomisk støtte fra myndighetene. 

Precious rømmer hjemmefra med Abdul, og bryter seg inn på skolen for å finne ly i klasserommet sitt. Læreren hennes oppdager dem neste morgen, og hun lar dem flytte inn hos henne. Mary kommer for å informere Precious om at faren hennes er død av AIDS. Precious får senere vite at hun er HIV-positiv, selv om sønnen Abdul ikke er det. Sosionomen, fru Weiss, konfronterer Mary om henne og Carls misbruk av Precious. Hun flytter, sammen med Mongo og Abdul, vekk fra moren sin. Hun har planer om å fullføre videregående skole. Precious er klar til å begynne et nytt liv, med en lysere fremtid.

## Medvirkende
* Gabourey Sidibe i rollen som Claireece «Precious» Jones
* Mo'Nique i rollen som Mary Jones
* Paula Patton i rollen som Ms. Blu Rain
* Mariah Carey i rollen som Ms. Weiss
* Lenny Kravitz i rollen som Nurse John McFadden
* Sherri Shepherd i rollen som Cornrows
* Nealla Gordon i rollen som Mrs. Sondra Lichtenstein
* Stephanie Andujar i rollen som Rita Romero
* Chyna Layne i rollen som Rhonda Johnson
* Amina Robinson i rollen som Jermaine Hicks
* Xosha Roquemore i rollen som Jo Ann
* Angelic Zambrana i rollen som Consuela
* Quishay Powell i rollen som Mongo
* Grace Hightower i rollen som Social Worker
* Kimberly Russell i rollen som Katherine
* Bill Sage i rollen som Mr. Wicher
* Sapphire i rollen som Day Care Woman

## Referanser




## Eksterne lenker
* 
* 
*
Lyntyven

:*For filmen basert på denne boken, se [[Percy Jackson & Lyntyven]].*
***Lyntyven*** (originaltittel: *The Lightning Thief*)  er en fantasyroman basert på gresk mytologi skrevet av Rick Riordan. Den ble utgitt i 2005 og oversatt til norsk i 2009. *Lyntyven* er første bok *[[Percy Jackson]]*-serien. 

En filmatisering av boken, *[[Percy Jackson & Lyntyven]]* hadde premiere på norske kinoer 12. februar 2010.

## Handling
Boka starter ved at vi får en introduksjon av hovedperson, Percy Jackson, som har ADHD og dysleksi. Han og hans beste venn, Grover Underwood, som har en funksjonshemming i føttene, går på kostskole i lag. Percy's favorittfag er historie. Læreren der, Herr Brunner, som sitter i rullestol. På en skoletur til Metropolitan Museum of Art kommer Percy i trøbbel, igjen. Det er ikke uvanlig når han har ADHD.

Denne gangen kommer han i krangel med skolens bølle, Nancy Bobofit, imens hele klassen spiser lunsj. Det ender med at han kaster henne i en fontene. Dette ser mattelæreren, frøken Dodds, og hun tar han med seg inn på en avdeling på museet, der hun avdekker sin egentlige form. Hun er en av Hades' Furier, monstre som minner om hekser bortsett fra at de har store sorte lær vinger og lange klør. Percy ser Herr Brunner komme inn og kaster en penn til Percy men når han tok imot den har den plutselig blitt til et sverd. Han dreper Fuurien, den forsvinner i en eksplosjon av støv.
Når han går tilbake til der klassen hans spiser lunsj er det plutselig ingen som husker Frøken Dodds. Klassen har en ny mattelærer i stedet for frøken Dodds, og ingen husker noen ting av det som hendte. Heller ikke Grover. Men Percy har på følelsen at han skjuler noe. natten før eksamen bestemmer Percy seg for å be om hjelp til en av oppgavene av Herr Brunner. Men så ser han at Grover snakker med Herr Brunner og han blir stående og tyvlytte. Han finner fort ut at Grover, og Mr Brunner, visste at frøken Dodds hadde eksistert. Mora får ikke høre fra Percy hva som har hendt. Mora, Sally Jackson har gifta seg på ny etter at faren til Percy forsvant på havet. den nye mannen, heter Gabe Ugliano. Alt han gjør er å spille poker. 

Mora tar med seg Percy på en helgetur til Montauk, New York. Der brygger det til storm. Sent om natta banker det på døra. Der står Grover, uten bukser på. Istedenfor, har han hover til føtter. Han er en satyr. Han sier at det er fare på ferde, og Sally kaster Percy i bilen, de kjører mot Long Island, mot en jordbærplantasje, men blir angrepet av en Minotaur. Mora blir drept, og Percy dreper Minotauren. Når han våkner etter kampen, er han inne på Camp Halvblods. Der blir han pleiet av Mr Brunner og ei jente som heter Annabeth Chase. Første inntrykket av henne er at hun har blondt hår og er ganske søt.

Percy blir pleiet og får vite at han er en halvblods. Det vil si, en av foreldrene er en gresk gud. Men ingen vet hvilken. På leiren finner han ut at Mr Brunner egentlig er en kentaur ved navn Chiron. Han møter også guden Dionysos, som er leirsjef, og Luke, sønn av Hermes.

## Referanser
Montpellier HSC (kvinner)

**Montpellier HSC féminines** er en fransk kvinnelig gren av fotballklubben Montpellier HSC.

Laget begynte i 1990 som Montpellier-Le-Crès som en sammenslåing av lagene RC Paillade og Entente Cressoise. Montpellier-Le Crès klatret oppover divisjonssystemet til de i 1997 greide å rykke opp til Division 1. Der ble de stadig bedre og mer etablert. I 2001 ble laget lagt inn under Montpelier HSC, og har vært der siden. I 2003/04 sesongen vant Montpelier serien, og de gjentok bedriften i den påfølgende sesongen. I de siste årene har Montpelier konkurrert med FCF Juvisy om hvem som er det nest beste laget etter Olympique lyonnais. I cupen har det gått bedre, der har Montpelier vunnet tre ganger de siste fire årene. Montpellier kom på andreplass i 2008/09-sesongen, og kvalifiserte seg dermed til Mesterligaen i fotball for kvinner 2009/2010, der de slo ut Bayern München i åttedelsfinalen. I kvartfinalen ledet de 2-0 over Umeå med fem minutter igjen, men ble likevel slått ut på bortemålsregelen etter at Umeå scoret de nødvendige to målene. Serien 2009/10 ble også en skuffelse, med fire tap og en fjerdeplass, og laget tapte hele 0-5 for Paris SG i cupfinalen.

## Meritter
* Seriemester: 2003/04, 2004/05  
* Cupvinner: 2006, 2007, 2009 

## Referanser


## Eksterne lenker
*
Thorvald Nilsen

**Thorvald Nilsen** (1881–1940) var en norsk marineoffiser og polfarer. Han deltok som nestkommanderende på Roald Amundsens sydpolekspedisjon 1910–1913, og var kaptein på ekspedisjonsfartøyet «Fram».

Nilsen ble i 1913 utnevnt til ridder av 1. klasse av St. Olavs orden «for fortjeneste av Roald Amundsens ekspedisjon til Sydpolen som fører av «Fram».» Han ble også tildelt Sydpolsmedaljen. Nilsen var ridder av den franske Æreslegionen.

## Referanser


## Eksterne lenker
* 
* 
* Digitalt tilgjengelig arkivmateriale av Nilsen hos Nasjonalbiblioteket.
Gold (Kiss-album)

***Gold*** er et samlealbum fra det amerikanske hardrock/heavy metal-bandet Kiss.

Albumet er et dobbeltalbum som dekker perioden 1974 til 1982. Alle spor er tidligere utgitt.

## Sporliste
**Disk 1:**
# «Strutter» (fra *[[Kiss (album)|Kiss]]*)
# «Nothin' To Lose» (fra *[[Kiss (album)|Kiss]]*)
# «Firehouse» (fra *[[Kiss (album)|Kiss]]*)
# «Deuce» (fra *[[Kiss (album)|Kiss]]*)
# «Black Diamond» (fra *[[Kiss (album)|Kiss]]*)
# «Got To Choose» (fra *[[Hotter Than Hell]]*)
# «Parasite» (fra *[[Hotter Than Hell]]*)
# «Hotter Than Hell» (fra *[[Hotter Than Hell]]*)
# «C'mon And Love Me» (fra *[[Dressed to Kill]]*)
# «She» (fra *[[Dressed to Kill]]*)
# «Anything For My Baby» (fra *[[Dressed to Kill]]*)
# «Rock Bottom» (fra *[[Alive!]]*)
# «Cold Gin» (fra *[[Alive!]]*)
# «Rock and Roll All Nite» (fra *[[Alive!]]*)
# «Let Me Go, Rock 'N Roll» (fra *[[Alive!]]*)
# «Detroit Rock City» (fra *[[Destroyer (album)|Destroyer]]*)
# «King Of The Night Time World» (fra *[[Destroyer (album)|Destroyer]]*)
# «Shout It Out Loud» (fra *[[Destroyer (album)|Destroyer]]*)
# «Beth» (fra *[[Destroyer (album)|Destroyer]]*)
# «Do You Love Me?» (fra *[[Destroyer (album)|Destroyer]]*)

**Disc 2:**
# «I Want You» (fra *[[Rock and Roll Over]]*)
# «Calling Dr. Love» (fra *[[Rock and Roll Over]]*)
# «Hard Luck Woman» (fra *[[Rock and Roll Over]]*)
# «I Stole Your Love» (fra *[[Love Gun]]*)
# «Love Gun» (fra *[[Love Gun]]*)
# «Christine Sixteen» (fra *[[Love Gun]]*)
# «Shock Me» (fra *[[Love Gun]]*)
# «Makin' Love» (fra *[[Alive II]]*)
# «God of Thunder» (fra *[[Alive II]]*)
# «Tonight You Belong To Me» (fra *[[Paul Stanley (album)|Paul Stanley]]*)
# «New York Groove» (fra *[[Ace Frehley (album)|Ace Frehley]]*)
# «Radioactive» (fra *[[Gene Simmons (album)|Gene Simmons]]*)
# «Don't You Let Me Down» (fra *[[Peter Criss (album)|Peter Criss]]*)
# «I Was Made for Lovin' You» (fra *[[Dynasty]]*)
# «Sure Know Something» (fra *[[Dynasty]]*)
# «Shandi» (fra *[[Unmasked]]*)
# «Talk To Me» (fra *[[Unmasked]]*)
# «A World Without Heroes» (fra *[[Music from "The Elder"]]*)
# «Nowhere To Run» (fra *[[Killers (Kiss-album)|Killers]]*)
# «I'm A Legend Tonight» (fra *[[Killers (Kiss-album)|Killers]]*)

## Personell
*Paul Stanley – Gitar og vokal 
*Gene Simmons – Bassgitar og vokal
*Peter Criss – Trommer og vokal
*Ace Frehley – Gitar og vokal 
*Eric Carr – Trommer

## Eksterne lenker
*
Alle mine kjære (film)

***Alle mine kjære*** (originaltittel: *The Lovely Bones*) er en amerikansk dramafilm med overnaturlige elementer fra 2009 regissert av Peter Jackson. Saoirse Ronan spiller hovedrollen, mens Mark Wahlberg og Rachel Weisz har sentrale biroller. Filmen er basert på Alice Sebolds bok med samme tittel fra 2002.

## Handling
I 1973 drømmer 14 år gamle Susie Salmon om å bli fotograf. Når Susie går hjem gjennom en kornåker, møter hun en nabo, George Harvey, som lokker henne inn i et underjordisk skjul han har bygd. Susie forsøker å gå sin vei. Harvey tar tak i henne og scenen forsvinner, til hun blir sett skynde seg forbi sin skremte klasse-kamerat Ruth Connors, tilsynelatende på flukt fra Harvey's skjulested. Familien blir bekymret når Susie ikke kommer hjem fra skolen. Faren hennes, Jack, leter etter henne. Men hennes mor, Abigail, venter på politiet.

Susie innser at hun aldri slapp unna den underjordiske hiet, og at Harvey myrdet henne. Susie blir trukket inn i "In-Between" som verken er himmel eller jord. Derfra overvåker Susie sine kjære, og motstår sin nye etterliv som hennes venn Holly oppfordrer henne til å gi slipp på. Abigails alkoholiske mor, Lynn, flytter hjem hos dem. Abigail føler seg fremmedgjort fra ektemannen sin og reiser til California. Susie, i etterlivet, får vite at Harvey har myrdet seks andre jenter, inkludert Holly, og at han puttet kroppen til Susie i en stor safe i kjelleren hans.

## Om filmen
Jackson og de andre produsentene skaffet seg rettighetene til filmen på egen hånd og skrev manuset, som de senere solgte til DreamWorks. Innspilling av filmen begynte i oktober 2007 i New Zealand og Pennsylvania i USA. Senere forlot DreamWorks prosjektet, og Paramount overtok som filmens eneste utgiver.

Stanley Tucci ble nominert til Golden Globe og Oscar for beste mannlige hovedrolle for sine prestasjoner i filmen.

## Rolleliste
* Saoirse Ronan som Susie Salmon. En 14 år gammel jente som blir drept av en nabo.
* Stanley Tucci som George Harvey. En seriemorder
* Mark Wahlberg som Jack Salmon. Susies far, som blir besatt av datterens drapssak.
* Rachel Weisz som Abigail Salmon. Susies mor. 
* Rose McIver som Lindsey Salmon. Susies yngre søster.
* Michael Imperioli som etterforsker Len Fenerman, som fikk ansvaret for å etterforske Susies dødsfall.
* Christian Thomas Ashdale som Buckley Salmon. Susies yngre bror.
* Reece Ritchie som Ray Singh. Susies kjæreste.
* Charlie Saxton som Ronald Drake. En av de drapsmistenkte. 
* AJ Michalka som Clarissa. En av Susies beste venner. 
* Carolyn Dando som Ruth Connors, en klassekamerat av Susie. 
* Nikki SooHoo som Denise "Holly" Le Ang. Susies beste venn i himmelen, og et annet av Harveys ofre.
* Jake Abel som Brian Nelson
* Thomas McCarthy som rektor Caden.

## Referanser


## Eksterne lenker
*
Skrimmel Skrammel (album)

***Skrimmel Skrammel*** er et musikkalbum utgitt av Cheezy Keys i 2007. Sangene er fra Barne-TV-serien Skrimmel Skrammel.

## Sporliste

#«Skrimmel Skrammel» 1:02
#«Hakk i plata» 2:34 
#«Ballett ække lett» 2:11
#«Vaskemaskinen» 3:11
#«Drømme seg bort» 3:12
#«Det du sa» 3:06
#«Her igjen utpå prærien» 2:22
#«Jeg er ikke redd» 2:51
#«Liv på Mars» 4:08
#«Gjøre jenteting» 3:33
#«Være den du er» 2:54
#«Sjumilsbriller» 2:52
#«Når du skal begrave en maur» 2:56
#«Jugesangen hass Morten» 3:25
#«Jålegris» 2:15
#«Fruktkurvgutta» 1:58
#«Nattasang til pappa» 3:54
Ole Engelstad

**Ole Engelstad** (født 21. januar 1876 i Porsgrunn, død 26. juli 1909 i Horten) var en norsk marineoffiser.

I 1900 seilte han som skipsoffiser på panserskipet «Harald Haarfagre» (av Tordenskjold-klassen), med marinebasen i Horten som tilholdssted.

Da Roald Amundsen i 1908 planla en ekspedisjon til Nordpolen, valgte han Engelstad som sin nestkommanderende. Under testing av en «mannløftende drage» ble han imidlertid truffet av lynet og omkom. Senere, da det ble kjent at Robert Peary hadde erobret Nordpolen, endret Amundsen sine planer og valgte å seile til Antarktis for å nå Sydpolen. På sin ferd mot polen navnga han en fjelltopp etter Engelstad, Mount Engelstad.

## Referanser
Katrin Mattscherodt

**Katrin Mattscherodt** (født 1981) er en tysk skøyteløper som deltar i internasjonale konkurranser.

Hun debuterte i verdenscupen i Erhfurt i november 2003. Hennes beste plassering er en fjerdeplass og en sjetteplass i lag forfølgelse i henholdsvis Baselga di Pinè i 2005 og Inzell i 2004. Hennes beste individuelle plassering er en tolvteplass på  meter i Inzell i desember 2005.

I VM i enkeltdistanser i 2007 i Salt Lake City fikk hun 17.-plass på  meter og 15.-plass på  meter. Året etter fikk hun 11.-plass på  meter og 10.-plass på  meter.

Mattscherodt fikk 10.-plass på VM Allround i 2008 på hjemmebane i Berlin. I verdenscupen 2007/08 fikk det tyske laget 2.-plass i sammendraget. På enkeltdistanser fikk hun 10.-plass på  og  meter. 

Hun deltok på det tyske laget som vant OL-gull i lagtempo under OL i Vancouver 2010.

## Personlige rekorder

### Høydepunkter i karrieren

;EM Allround 
:2006 – Hamar, 17.-plass
:2007 – Collalbo, 14.-plass
:2008 – Kolomna,  9.-plass
;Nasjonale mesterskap
:2005 – Berlin, 3.-plass på 3 000 m
:2005 – Berlin, 2.-plass på 5 000 m
:2006 – Berlin, 2.-plass på 5 000 m
:2006 – Erfurt, 3.-plass allround
:2007 – Erfurt, 2.-plass på 3 000 m
:2007 – Erfurt, 3.-plass på 1 500 m
:2007 – Erfurt, 2.-plass på 5 000 m
:2008 – Inzell, 3.-plass på 5 00 m allround
:2008 – Inzell, 1.-plass på 1 500 m allround
:2008 – Inzell, 3.-plass på 1 000 m allround
:2008 – Inzell, 1.-plass på 3 000 m allround
;Nordisk neo-senior mesterskap
:2003 – Warszawa, 2.-plass på 3 000 m
:2003 – Warszawa, 2.-plass på 1 500 m
:2003 – Warszawa, 1.-plass på 5 000 m
;U23-EM
:2004 – Göteborg, 3.-plass på 3 000 m
:2004 – Göteborg, 3.-plass på 1 500 m
:2004 – Göteborg, 2.-plass på 5 000 m
:2005 – Helsingfors, 2.-plass på 3 000 m
:2005 – Helsingfors, 2.-plass på 1 500 m
:2005 – Helsingfors, 1.-plass på 5 000 m

## Eksterne lenker
* 
* Mattscherodt hos Jakub Majerskis database
* Mattscherodt hos SkateResults.com
Fredrikstad Animation Festival

**Fredrikstad Animation Festival** (**FAF**) er den eldste animasjonsfestivalen i Norden og Baltikum, med røtter tilbake til 1994 og oppstarten av Animerte Dager/Oslo Animation Festival. Kjernen i Fredrikstad Animation Festival er konkurranseprogrammene og utdeling av prisen Golden Gunnar. Konkurranseprogrammene er åpne for animerte kortfilmer fra de nordisk-baltiske områdene og det deles ut priser i tre kategorier: beste nordisk-baltiske studentfilm, beste nordisk-baltiske oppdragsfilm og beste nordisk-baltiske kortfilm.

Fredrikstad Animation Festival er en av 9 spesielt utvalgte festivaler som nominerer film til den europeiske animasjonsprisen Cartoon d´Or. I tillegg nominerer festivalen hvert år en norsk film til ANOBA-prisen. ANOBA er et nettverk av nordisk-baltiske animasjonsfestivaler, organisert som et forum for samarbeid og utveksling av kunnskap og gjensidig støtte. Vinneren av ANOBA-prisen velges av representanter fra de ulike festivalene i ANOBA-nettverket og blir delt ut på omgang mellom de ulike ANOBA-festivalene.

## Eksterne lenker
*
Stefania Reindlowa

**Stefania Reindlowa** (født 24. februar 1922 i Kraków, død 11. mars 1993 samme sted) var en polsk turner.

I en del kilder står hun oppført som Stefania Reindl, blant annet i den offisielle OL-rapporten, men den polske olympiske komiteen omtaler henne med Reindlowa som etternavn.

Hun var medlem av Polens turnlandslag som deltok i OL i 1952, men vant ingen olympiske medaljer, hverken i lagkonkurransen eller individuelt. Det polske laget kom på åttendeplass i lagkonkurransen sammenlagt, og individuelt kom hun på 38.-plass sammenlagt, med 18.-plass i hopp som beste enkeltresultat.

Det gikk bedre for henne i VM-sammenheng. Hun deltok i 1950, fikk der bronsemedalje i frittstående. Sammenlagt kom hun på 38.-plass, og Polen kom på femteplass i lagkonkurransen. I VM 1954 kom hun på 59.-plass sammenlagt.

## Referanser


## Eksterne lenker
*
Wannabe (EP)

***Wannabe*** er en EP utgitt av Crash! i 2007.

## Sporliste

#«Wannabe» (Trond Holter) 2:56
#«Moving On» (Vegar Neeb) 3:11
#«Counting Stars» (Vegar Neeb) 3:39
## Medvirkende
### Crash!
* Vegar Neeb - sang 
* Daniel Pedersen - gitar, kor 
* Remo Munkeboe - gitar, kor
* Frode Neeb - bass, kor
* Stig Buckholm - trommer, tekniker

### Øvrige
* Trond Holter - produsent, gitar, vokal, tekniker, miksing, låtskriver
* Trude Holter - bakgrunnvokal
* Håkon Holter - bakgrunnvokal
* Ingeborg Holter - bakgrunnvokal
* Ola Johansen - mastering
* Tom Andreassen - fotograf
* Juan de Lange - coverdesign
Den nasjonale fortjenstorden (Brasil)

**Den nasjonale fortjenstorden** (portugisisk: *Ordem Nacional do Mérito*) er en brasiliansk orden innstiftet i 1946. Den er Brasils fremste orden.

## Bakgrunn
Ordenen ble etablert 4. september 1946 av president Eurico Gaspar Dutra til belønning av fremragende innsats for Brasil. Ordenen rangerer som den fremste i Brasils ordensvesen.

Ordenen tildeles av Brasils president, som er ordenens stormester. Ordensrådet utgjøres av justis- og utenriksministeren, samt presidentens militære og sivile kabinettsjefer.

## Inndeling
Den nasjonale fortjenstorden er inndelt i fem trinn:
*storkors, også tildelt med kjede, (*Grã-Cruz*)
*storoffiser (*Grande Oficial*) 
*kommandør (*Comendador*) 
*offiser (*Oficial*)
*ridder (*Cavaleiro*)

I tilknytning til ordenen finnes en medalje.

## Insignier
Ordensinsigniene for Den nasjonale fortjenstorden har mange likhetstrekk med den keiserlige Roseordenen. Ordenstegnet består av en hvitemaljert sekstagget stjerne i gull med gullkuler i spissene, med en lys blå midtmedaljong som bærer en armillarsfære i gull. Reversen bærer innskriften «ORDEM NACIONAL DO MÉRITO», ordenens navn på portugisisk. Stjernen er lagt på en krans av roser i rosa og grønn emalje.

Ordenstegnet er opphengt i et rødt bånd med hvite striper nær kantene.

Ordensstjernen er i gull og har seks stråler og ordenstegnet i midten.
 
Ordenskjedet består av ledd med globuser og roser og har ordenstegnet opphengt fra sentralleddet.



Fil:National Order of the Merit (Grand Official).svg|Ordensstjerne for storoffiserer av Den nasjonale fortjenstorden



## Tildeling
Den nasjonale fortjenstorden tildeles for fremragende fortjenester av Brasil. Ordenen tildeles militære og statstjenestemenn, men bestemte regler om tjenestetid for hver grad av ordenen. For utnevnelse til ridder kreves minimum 10 års tjeneste, til offiser 15 år, kommandør 20 år, storoffiser 25 år og storkors 30 år.

Brasilianske statsborgere anses for ordinære medlemmer av ordenen. Det er satt begrensninger på antallet utnevnelser til ordinært ordensmedlemskap. Det kan til enhver tid bare finnes 45 storkors, 150 storoffiserer, 350 kommandører og 650 offiserer. Antallet riddere er ubegrenset. I tillegg kan utenlandske borgere utnevnes som tilleggsmedlemmer. Medlemmer må være fylt 25 ved utnevnelse.

Det var per 2006 kun foretatt tre tildelinger av storkors med kjede.

Investitur foretas en gang årlig, på Brasils nasjonaldag 7. september.

## Referanser


## Eksterne lenker
* Medalhas Militares do Brasil, nettsted om brasilianske ordener og medaljer
Mika Poutala

**Mika Kristian Poutala** (født 20. juni 1983 i Helsingfors) er en finsk skøyteløper som begynte sin karriere som allrounder, men som har gått over til å konsentrere seg om de korte distansene som sprinter. 

Han debuterte i verdenscupen i mars 2002 i Inzell. Det tok mer enn tre år før Poutala fikk en plassering i verdenstoppen da han ble nummer 5 på 500 meter i desember 2005. På dagen ett år senere vant han sin første verdenscupseier, da på 100 meter. Denne distansen ble hans paradegren, alle hans tre ytterligere podiumplasseringer kom her. I sammendraget kom han på 2.-plass i sesongen 2005/06 bak Yuya Oikawa. 

I Vinter-OL 2006 deltok Poutala på 1000 meter (26.-plass) og 500 meter (22.-plass). Hans beste mesterskapsplassering var 13.-plass på 500 meter i verdensmesterskapet på enkeltdistanser i Inzell i 2005.

Åtte ganger har Poutala blitt finsk mester, han har ni andreplasser og fem tredjeplasser.

## Personlige rekorder

## Referanser


## Eksterne lenker
* 
* 
;Bilder
* Bilder av Poutala hos DESGphoto.com/SpeedSkatingPhotos.info
Charopus

* se tekst i artikkelen

***Charopus*** er en slekt av biller i delgruppen (underfamilien) blærebiller i familiegruppen børstebiller. En art, *[[Charopus graminicola]]* er registrert i Norge.

Disse billene har oppblåsbare blærer nær forhjørnene av brystskjoldet (pronotum) og på sidene av bakkroppen. Hodet med de noe utstående fasettøynene er like bredt som brystet. Antennene er festet noe foran fasettøynene, de har elleve ledd. Dekkvingene hos de nordiske artene med en spredt lys oppstående behåring, sammen med en finere liggende behåring. Den er kort, men lett å se (krever forstørrelse). Brystskjoldet er smalere i bakkanten enn på midten. Dekkvingene slutter ved sidekanten og mangler en innoverbøyd fortsettelse litt inn under bakkroppen. Beina er ganske slanke, alle føtter har fem ledd.
 
## Systematisk inndeling med europeiske arter
*Charopus* har 11 arter i Europa.  Systematisk blir gruppen *blærebiller*, enten regnet som en *egen* familie, Malachiidae, eller, som her, som en underfamilie av børstebiller (Melyridae).

* ordenen biller, Coleoptera
** underordenen Polyphaga
*** gruppen (infraorden) Cucujiformia
**** overfamilien gnag- og maurbiller, Cleroidea
***** familien børstebiller, Melyridae (eventuelt: Blærebiller, Malachiidae)
****** underfamilien blærebiller, Malachiinae
******* slekt ***Charopus*** Erichson 1840
******** *[[Charopus apicalis]]* Kiesenwetter 1859
******** *[[Charopus bonadonai]]* Pardo 1962
******** *[[Charopus concolor]]* (Fabricius 1801)
******** *[[Charopus docilis]]* Kiesenwetter 1851
******** *[[Charopus graminicola]]* (Dejean 1833)
******** *[[Charopus madidus]]* Kiesenwetter 1863
******** *[[Charopus nubilus]]* Hodgson & Plata 1987
******** *[[Charopus pallipes]]* (Olivier 1790)
******** *[[Charopus philoctetes]]* Abeille 1885
******** *[[Charopus rotundatus]]* Erichson 1840
******** *[[Charopus thoracicus]]* Morawitz 1861

## Referanser


## Litteratur
* Hansen, Victor.; Larsson, Sv. G. 1973 (2. utgave). *Biller X. Blødvinger, klannere m. m.: (Malacodermata, Fossipedes, Marcrodactylia og Brachymera)* Danmarks Fauna 44. Side 69. (344 sider)  ISBN 8712166936

## Eksterne lenker
* 
* ''Charopus'' - Fauna Europaea - om europeiske dyr
Sør-Korea under Vinter-OL 2010

__TOC__
**[[Sør-Korea]]** deltok i Vinter-OL 2010 i Vancouver i Britisk Columbia i Canada i 2010 med tilsammen 42 deltakere; 23 menn og 19 kvinner.

Sør-Korea deltok for første gang i de olympiske vinterleker i 1948 og har siden deltatt i alle, med unntak av Oslo i 1952.

Etter Vinter-OL i 2010 har landets vinteridrettsutøvere vunnet tilsammen 45 medaljer, det aller meste fra kortbaneløp. I denne idretten har landet vært dominerende siden idretten ble tatt med i det offisielle OL-programmet i Albertville i 1992.

Under åpningsseremonien til Vinter-OL i 2006 marsjerte de sørkoreanske og de nordkoreanske idrettsutøverne sammen under Koreas gjenforeningsflagg. Det ble ikke oppnådd enighet om et slikt arrangement i 2010, selv om det var et ønske fra IOC.
 
Landets olympiske komite er Koreas olympiske komité.

## Medaljer

## Medaljevinnerne

## Aking
:*Hovedartikkel: [[Aking under Vinter-OL 2010]]*

## Alpint
:*Hovedartikkel: [[Alpine grener under Vinter-OL 2010]]*

## Bobsleigh
:*Hovedartikkel: [[Bobsleigh under Vinter-OL 2010]]*

## Freestyle
:*Hovedartikkel: [[Freestyle under Vinter-OL 2010]]*

## Kunstløp
:*Hovedartikkel: [[Kunstløp under Vinter-OL 2010]]*

## Hurtigløp
:*Hovedartikkel: [[Hurtigløp på skøyter under Vinter-OL 2010]]*

### Menn

### Lagtempo herrer

### Kvinner

### Lagtempo damer

## Kortbane
:*Hovedartikkel: [[Kortbaneløp på skøyter under Vinter-OL 2010]]*

### Menn

### Kvinner

## Langrenn
:*Hovedartikkel: [[Langrenn under Vinter-OL 2010]]*

## Skeleton
:*Hovedartikkel: [[Skeleton under Vinter-OL 2010]]*

## Skihopp
:*Hovedartikkel: [[Skihopp under Vinter-OL 2010]]*

## Skiskyting
:*Hovedartikkel: [[Skiskyting under Vinter-OL 2010]]*

## Snøbrett
:*Hovedartikkel: [[Snøbrett under Vinter-OL 2010]]*

## Se også
* Sør-Korea under de paralympiske vinterlekene 2010

## Eksterne lenker
* CTV Olympics
Erling Løken Andersen

**Erling Løken Andersen** (født 18. mai 1981) er en norsk IT-gründer og tidligere advokat.

## Karriere
Sammen med Bo Myrås og Ozan Øzerk startet Andersen nettsamfunnet Biip.no i 2005.  Etter salget av Biip.no til Egmont og TV 2 for 75 millioner kroner havnet Andersen i en skattesak som blant annet ble omtalt av *[[Dagens Næringsliv]]*. Etter han hadde utdannet seg til jurist vant Andersen til slutt skattesaken mot Skatt Øst. Senere ble Andersen advokat i Advokatfirmaet Berngaard på Aker Brygge i Oslo.

I 2009 etablerte Andersen Spill.no. For Spill.no fungerte han som ansvarlig redaktør fra 2009 til 2011.

Sammen med Julius Solheim gründet Andersen spillmessen Spillexpo i 2012.

I 2013 startet Andersen det skandinaviske digitalbyrået Journey (tidligere Omega Media). 

I 2020 sluttet Andersen som advokat for å gründe Advokatguiden.no. 

## Referanser
Daisy (navn)

**Daisy** er et kvinnenavn med opprinnelse i det engelske ordet *daisy*, «tusenfryd», som igjen har opprinnelse i gammelengelske *dægeseage*, «dag-øye».

## Utbredelse
*Daisy* var et populært navn i England på begynnelsen av 1900-tallet og igjen på begynnelsen av 2000-tallet.

|}

## Kjente personer med navnet
Personene i listen er ordnet kronologisk etter fødselsår.
* Daisy Fuentes (f. 1966), cubansk-amerikansk modell
* Daisy Lowe (f. 1989), engelsk modell

## Annen bruk av navnet
* *[[Driving Miss Daisy]]*, en amerikansk film fra 1989
* Daisy Chain, et norsk rock'n roll-band
* Dick & Daisy, en undertøysbutikk i Stavanger
* *oopsy daisy*, et engelsk uttrykk som typisk sies til små barn som har falt

## Referanser


## Eksterne lenker
*
Hypebaeus

* se tekst i artikkelen

***Hypebaeus*** er en slekt av biller i delgruppen (underfamilien) blærebiller i familiegruppen børstebiller. Ingen er registret i Norge. 
   
*Hypebaeus* har oppblåsbare blærer nær forhjørnene av brystskjoldet (pronotum) og på sidene av bakkroppen. Antennene er gule og er festet noe foran fasettøynene, de har elleve ledd. Brystskjoldet jevnt bredt og ikke smalere i bakkanten enn på midten. Dets bakhjørner er stumpvinklet avrundet. Hodet og brystskjoldet har en overflate med en fin mikrostruktur. Dekkvingene hos de nordiske artene er korte og brede, uten en mørk oppstående behåring sammen med en finere liggende behåring. Beina er vanligvis gule. Dekkvingene slutter ved sidekanten og mangler en innoverbøyd fortsettels litt inn under bakkroppen. Beina er ganske slanke, alle føtter har fem ledd.

## Utbredelse
Slekten er utbredt i Holarktis og Afrika.

## Systematisk inndeling
*Hypebaeus* har 12 arter i Europa.  Systematisk blir gruppen *blærebiller*, enten regnet som en *egen* familie, Malachiidae, eller, som her, som en underfamilie av børstebiller (Melyridae).

* ordenen biller, Coleoptera
** underordenen Polyphaga
*** gruppen (infraorden) Cucujiformia
**** overfamilien gnag- og maurbiller, Cleroidea
***** familien børstebiller, Melyridae (eventuelt: Blærebiller, Malachiidae)
****** underfamilien blærebiller, Malachiinae
******* slekt ***Hypebaeus*** Kiesenwetter 1863
******** *[[Hypebaeus albifrons]]* (Fabricius 1775)
******** *[[Hypebaeus alicianus]]* (Du Val 1859)
******** *[[Hypebaeus apicalis]]* (Say, 1825)
******** *[[Hypebaeus bicolor]]* (LeConte, 1852)
******** *[[Hypebaeus brisouti]]* Mulsant & Rey 1867
******** *[[Hypebaeus flavicollis]]* (Erichson 1840)
******** *[[Hypebaeus flavipes]]* (Fabricius 1797)
******** *[[Hypebaeus libanus]]* Peyron 1877
******** *[[Hypebaeus mylabrinus]]* Baudi 1871
******** *[[Hypebaeus nodipennis]]* (Krynicki 1832)
******** *[[Hypebaeus oblongulus]]* Kiesenwetter, 1874
******** *[[Hypebaeus pius]]* Kiesenwetter 1865
******** *[[Hypebaeus ramirezi]]* Pardo 1958
******** *[[Hypebaeus vesiculiger]]* (Marseul 1868)
******** *[[Hypebaeus wittmeri]]* Kaszab 1955

## Referanser


## Litteratur
* Hansen, Victor.; Larsson, Sv. G. 1973 (2. utgave). *Biller X. Blødvinger, klannere m. m.: (Malacodermata, Fossipedes, Marcrodactylia og Brachymera)* Danmarks Fauna 44. Side 70. (344 sider)  ISBN 8712166936

## Eksterne lenker
* 
* ''Hypebaeus'' - Fauna Europaea - om europeiske dyr
Asking Alexandria

**Asking Alexandria** er et britisk metalcore band fra York, dannet i 2008. Bandet består av vokalist Danny Worsnop, gitarist Cameron Liddel, bassgitarist Sam Bettley, på trommer James Cassels og rytmegitarist Ben Bruce. Sam Bettley ble medlem av bandet i 2009.

Bandet har sine røtter i Dubai i De forente arabiske emirater, hvor gitarist Ben Bruce startet et band som ga ut albumet *The Irony of Your Perfection* under navnet Asking Alexandria. Dette bandet ble kort tid etterpå oppløst, og Bruce har senere forklart at bandet kun eksisterte i en måneds tid og rakk aldri å spille konserter. I 2008 flyttet Bruce tilbake til England og forlot sine tidligere bandkolleger. Imidlertid hadde Bruce ingen planer om å sette sin musikalske karriere på vent, og ikke lenge etter hjemkomsten startet han opp bandet på nytt med nye medlemmer. Bruce har ved flere anledninger påpekt at det kun er navnet disse to bandene har til felles. 

Asking Alexandria spilte inn sitt debutalbum mellom 19. mai og 16. juni 2009 ved Recording Studios i Connersville i Indiana i USA med produsent Joey Sturgis. Bandet fikk platekontrakt med Sumerian Records kort tid etter endt innspilling og albumet *Stand Up and Scream* ble utgitt 15. september 2009. Bandet tilbrakte 2009 med fokus på å oppnå suksess i USA, og turnerte med kjente band som blant andre Alesana, Enter Shikari, The Bled og Evergreen Terrace.

22. desember 2009 annonserte Asking Alexandria at de skulle starte arbeidet med nye låter til sitt andre album i januar 2010. Deler av skriveprosessen skulle streames via tjenesten Stickam. Det ble også annonsert at de planla å starte innspillingene i studio 1. september, igjen med produsent Joey Sturgis. Senere ble det meldt om at de allerede 22. juni 2010 startet arbeidet i studio. Albumet *Reckless & Relentless* ble utgitt 5. april 2011. 

## Diskografi
*2009 *Stand Up and Scream*
*2011 *Reckless & Relentless*
*2013 *From Death to Destiny*
*2016 *The Black*
*2017 *Asking Alexandria*

## Referanser

## Eksterne lenker
* 
* 
*
Kreis Zschopau

**Kreis Zschopau** var en Landkreis som eksisterte i Bezirk Karl-Marx-Stadt i Den tyske demokratiske republikk. Kretsen ble opprettet i 1952 av deler av de tidligere kretsene Kreis Flöha, Kreis Annaberg og Kreis Marienberg. 

Kreis Zschopau befant seg i den østlige delen av Bezirk Karl-Marx-Stadt sørøst for Karl-Marx-Stadt. Kretsen grenset i nord mot Kreis Karl-Marx-Stadt-Land, Kreis Flöha, Kreis Marienberg, Kreis Annaberg og Kreis Stollberg.

Kretsen befant seg i overgangen mellom den nederste og den midterste delen av fjellområdet Erzgebirge, med et landskap preget av elven Zschopautal og dens sidedaler. Høyeste punkt var Greifensteine ved Ehrenfriedersdorf som lå 731 meter over havet. Laveste punkt var Zschopautal i Witzschdorf som lå 307 meter over havet.

Etter oppløsningen av DDR fortsatte kretsen å eksistere fra 1990 til 1. august 1994 som **Landkreis Zschopau** innenfor Fristaten Sachsen. Den 1. august 1994 ble flere av dens kommuner slått sammen med Kreis Annaberg til Landkreis Annaberg, mens de øvrige kommunene ble slått sammen med Landkreis Marienberg til den nye kretsen Mittlerer Erzgebirgskreis.

## Byer og kommuner
Kretsen omfattet i 1990 følgende byer og kommuner:
Anna Rokita

**Anna Natalia Dibbon** (født *Anna Natalia Rokita*; 30. januar 1986 i Innsbruck) er en østerriksk tidligere skøyteløper som deltok i nasjonale og internasjonale konkurranser. 

Rokita har senere skiftet navn til Anna Dibbon.

## Personlige rekorder

### Høydepunkter i karrieren

;OL
:2006 – Torino, 16.-plass på 3000 m
:2006 – Torino, 27.-plass på 1500 m
:2006 – Torino, 12.-plass på 5000 m
;VM Allround 
:2006 – Calgary, 22.-plass 
;VM enkeltdistanser
:2005 – Inzell, 20.-plass på 1500 m
:2005 – Inzell, 17.-plass på 3000 m
;EM Allround  
:2005 – Heerenveen, 15.-plass 
:2006 – Hamar, 15.-plass  
:2007 – Collalbo, 15.-plass 
:2008 – Kolomna,  15.-plass 
;Junior-VM Allround 
:2001 – Groningen, 24.-plass 
:2002 – Collalbo, 13.-plass 
:2003 – Kushiro, 5.-plass 
:2004 – Roseville, 18.-plass 
:2005 – Seinäjoki, 8.-plass 
;Nasjonale mesterskap
:2001 – Innsbruck, 3.-plass på allround
:2003 – Innsbruck, 2.-plass på allround
:2003 – Innsbruck, 1.-plass i sprint
:2004 – Inzell, 1.-plass på allround
:2004 – Collalbo, 1.-plass i sprint
:2005 – Innsbruck, 1.-plass i sprint
;Nordisk juniormesterskap
:2004 – Berlin, 3.-plass på 1000 m
;Vinter-VM universitetsmesterskap
:2005 – Innsbruck, 2.-plass på 5000 m

## Referanser




## Eksterne lenker
* 
*  Anna Rokita på SpeedskatingResults.com
*  Anna Rokita på Jakub Majerski's Speedskating database (Adelskalender distanser og sammenlagt)
*  Anna Rokita på www.isu.html.infostradasports.com
* 
* 
;Bilder
*  Bilder av Anna Rokita på SpeedSkatingPhotos.info/DesgPhoto.com
Poliose

**Poliose** er en tilstand av grått hår på hodet, øyenbryn eller øyenvipper. Årsaken til tilstanden er en reduksjon av, eller fravær av fargepigmenter, også kalt melanin.
Nepachys

* se tekst i artikkelen

***Nepachys*** er en slekt av biller i delgruppen (underfamilien) blærebiller i familiegruppen børstebiller. En art, *[[Nepachys cardiacae]]* er registrert i Norge.

## Utseende
Små til middelsstore, avlange, svarte blærebiller, pronotum og dekkvingenes spiss gjerne mer eller mindre rødlige. Antennene er kamformede.

## Utbredelse
Slekten er utbredt i Europa, Øst-Asia og det sørlige Afrika.

## Systematisk inndeling med europeiske arter
*Nepachys* har 2 arter i Europa.  Systematisk blir gruppen *blærebiller*, enten regnet som en *egen* familie, Malachiidae, eller, som her, som en underfamilie av børstebiller (Melyridae).

* ordenen biller, Coleoptera
** underordenen Polyphaga
*** gruppen (infraorden) Cucujiformia
**** overfamilien gnag- og maurbiller, Cleroidea
***** familien børstebiller, Melyridae (eventuelt: Blærebiller, Malachiidae)
****** underfamilien blærebiller, Malachiinae
******* slekt ***Nepachys*** Thomson, 1859
******** *[[Nepachys cardiacae]]* (Linnaeus, 1761)
******** *[[Nepachys iranicus]]* Svihla, 1987
******** *[[Nepachys peucedani]]* (Abeille, 1885)
******** *[[Nepachys ramicornis]]* (Boheman, 1851)
## Referanser


## Litteratur
* Hansen, Victor.; Larsson, Sv. G. 1973 (2. utgave). *Biller X. Blødvinger, klannere m. m.: (Malacodermata, Fossipedes, Marcrodactylia og Brachymera)* Danmarks Fauna 44. (344 sider)  ISBN 8712166936

## Eksterne lenker
* 
* ''Nepachys'' – Fauna Europaea – om europeiske dyr
Jungelens evangelium

***Jungelens evangelium*** (originaltittel: *At Play in the Fields of the Lord*) er en dramafilm fra 1991 regissert av Hector Babenco. Filmen er en adaptasjon av en bok ved samme navn skrevet i 1965 av Peter Matthiessen. Manus et for filmen ble skrevet av Babenco og Jean-Claude Carrière.

## Handlingsreferat
Et par oppdagelsesreisende, Lewis Moon og Wolf, blir strandet i Mãe de Deus (portugisisk for: Guds mor) en utpost i det brasilianske Amazonas, etter at flyet deres gikk tom for drivstoff. Den lokale politimesteren vil at Niaruna-stammen, som bor lenger opp langs elven, skal flytte landsbyen deres, slik at de ikke blir drept av gullgravere som flytter inn i området og skaper problemer for provins-regjeringen i området. Kommandanten lager en avtale med Moon: Hvis han og hans håndlanger bomber Niaruna-landsbyen fra luften, vil de få tilstrekkelig drivstoff til at flyet deres kan reise videre.

En kristen evangelist og misjonær Martin Quarrier og hans kone Hazel kommer med sønnen Billy, for å spre det kristne evangeliet til Urbefolkning i området. De ankommer Mãe de Deus for å møte misjonærene Leslie og Andy Huben, som bor sammen med en Niaruna-hjelper. I byen møter de en katolsk prest som ønsker nye misjonærer til Niaruna-stammen, hvor den tidligere misjonæren ble drept av stammen. Moon og Wolf reiser i flyet sitt for å angripe Niaruna. Men når de ser samfunnet med deres egne øyne, samt en indianer som skyter en pil mot flyet, kommer Moon på andre tanker. Flyet returnerer til Mãe de Deus.

Samme kveld reiser Moon alene i flyet og hopper med fallskjerm inn i landsbyen Niaruna. Moon, er halv-Cheyenne, og tilpasser seg blant de innføde. Han blir akseptert som "Kisu-Mu" en av Niaruna-gudene, og begynner å tilpasse seg deres samfunn og kultur. Evangelistene reiser oppover for å etablere deres misjon. Den unge Billy dør av svartvannsfeber (en alvorlig komplikasjon av malaria) og Hazel reiser tilbake til Mãe de Deus. Martin blir fortvilet, krangler med Leslie, og mister gradvis troen. I mellomtiden møtes Moon og Andy. Etter at de kysser, blir Moon forkjølet. Han vender tilbake til Niaruna-leiren og smitter utilsiktet alle innbyggerne der. Veldig mange indianere blir syk.

## Skuespillere
* Tom Berenger som Lewis Moon.
* John Lithgow som Leslie Huben.
* Daryl Hannah som Andy Huben.
* Aidan Quinn som Martin Quarrier.
* Kathy Bates som Hazel Quarrier.
* Tom Waits som Wolf.
* Stênio Garcia som Boronai.
* Nelson Xavier som prest Xantes.
* José Dumont som kommandør Guzman.

## Eksterne lenker
*
Keiichiro Nagashima

**Keiichiro Nagashima** (født 20. april 1982) er en japansk skøyteløper som har spesialisert seg på distansene 500 og 1000 meter. Nagashima har vunnet to verdenscupløp og har tre japanske nasjonale titler. Han tok sølv i sprint VM i 2009 og bronse i sprint VM i 2010,

Nagashima tilbrakte tre år med å konkurrere i de nasjonale japanske konkurransene og ble valgt ut for verdenscupen i Nagano i desember 2004. Før det hadde han flere fjerde-plasser i flere japanske mesterskap.

## Personlige rekorder

## Referanser


## Eksterne lenker
* 
*  Keiichiro Nagashima på SpeedskatingResults.com
*  Keiichiro Nagashima på Jakub Majerski's Speedskating database (Adelskalender distanser og sammenlagt)
*  Keiichiro Nagashima på www.isu.html.infostradasports.com
* 
* 
;Bilder
*  Bilder av Keiichiro Nagashima på SpeedSkatingPhotos.info/DesgPhoto.com
Jan Smeekens

**Johannes Adrianus Albertus «Jan» Smeekens** (født 11. februar 1987 i Raalte) er en nederlandsk skøyteløper. Han har spesialisert seg på 500 meter.

Smeekens vant sin første internasjonale medalje under Junior-VM på enkeltdistanser i Moskva i 2004, der han vant gullmedalje på 500 meter. Han debuterte blant seniorene i hjemlandet i det nasjonale mesterskapet for enkeltdistanser den 28. oktober 2005. Der sikret han seg deltagelse i verdenscupen i Collalbo og Baselga di Pinè. Han endte på sjette- og syvendeplass i A-gruppen i disse løpene.

Den 7. januar 2006 debuterte han også i det nasjonale sprintmesterskapet. Her vant han det andre løpet på 500 meter. Smeekens signerte en profesjonell kontrakt med TVM Speed i februar 2006.
 
Han vant sølvmedalje på 500 meter i det nasjonale mesterskapet for enkeltdistanser i 2007. Han vant det første løpet hvor han slo alle favorittene, mens han endte bak Jan Bos i det andre løpet. Bos forsvarte tittelen.

Smeekens satte verdensrekord for juniorer på 500 meter med 35,16 som han oppnådde i Calgary i 2006.

## Personlige rekorder

## Sammenlagt i [[Verdenscupen på skøyter|Verdenscupen]]

Sort-markert rubrikk = ikke avholdt konkurranser for sesongen.
– = ikke deltatt på distansen for nevnte sesong.

### Verdenscupseire

## Referanser




## Eksterne lenker
* 
* 
* Jan Smeekens hos ''Skateresults''
;Bilder
* Bilder hos ''DESGphoto''